Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 503/13/8811	Trebišov, 3.10.2013
EEČ : 2-69-537-2013

U Z N E S E N I E

Trestná vec:	obvinená XXXXX  
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: XXXXX 25,- €  
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Trebišov pod spisovou značkou ORP-711/TV-13.
	Dňa 15.06.2013 v čase okolo 01.40 h prišla do dielne servisu svojho brata XXXXX, ktorý sa nachádza na ul. XXXXX v meste XXXXX, kde zo skrinky vzala kľúč od motorového vozidla Volkswagen Passat, ev. č. XXXXX, o hodnote 2.000,- €, ktorého majiteľkou je XXXXX a bez súhlasu majiteľky nasadla do osobného motorového vozidla, naštartovala a s týmto odišla do obce Hraň na ul. SNP, kde pred rodinným domom XXXXX s vozidlom havarovala a z miesta činu ušla, čím pre majiteľku vozidla XXXXX spôsobila škodu na vozidle vo výške 100,- €.

Odôvodnenie: 
Uznesením policajného orgánu OO PZ Trebišov sp. zn. ORP-711/TV-TV-2013 z 15.06.2013 bolo vznesené obvinenie ml. XXXXX za prečin neoprávneného používania cudzieho motorového vozidla podľa § 216 ods. 1 Tr. zák., na tom skutkovom základe, ako je uvedené vo výroku tohto uznesenia. 

Dňa 20.08.2013 bol prokurátorom Okresnej prokuratúry v Trebišove informovaný mediačný úradník Okresného súdu v Trebišove o tomto prípade, ktorý bol vhodný na výkon mediácie a zároveň podľa § 3 ods. 2 Zákona č. 550/2003 Z. z. o probačných a mediačných úradníkoch a o zmene a doplnení niektorých zákonov bol daný súhlas prokurátorom na vykonanie mediácie. 

V rámci mediačného konania sa uskutočnila na Okresnom súde v Trebišove dňa 05.09.2013 mediácia za prítomnosti obvinenej, jej zákonného zástupcu, obhajkyne a poškodenej, kde obvinená, zákonný zástupca obvinenej a poškodená dali súhlas k mediácii a obvinená ml. XXXXX uviedla, že súhlasí so zmierom a  vyhlásila, že spáchala skutok, pre ktorý je stíhaná, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo poškodenou XXXXX vyhlásené, že súhlasí s tým, že vozidlo bude uvedené do pôvodného stavu najneskôr do 31.10.2013 na náklady obvinenej a žiadnu ďalšiu náhradu škody žiadať nebude ani teraz, ani do budúcna. Dňa 19.09.2013 poškodená XXXXX vo svojej výpovedi uviedla, že obv. ml. XXXXX jej uviedla vozidlo do pôvodného stavu, teda bolo opravené a neuplatňuje si voči nej uhradiť žiadnu škodu.

Dňa 05.09.2013  zložila obvinená ml. XXXXX na účet Krajskej prokuratúry v Košiciach peňažnú sumu vo výške  50,- €. Zároveň zo sumy zloženej na všeobecne prospešné účely vo výške 50,- € určila 50%, t. j. 25,- € XXXXX „XXXXX č. účtu XXXXX zriadený v XXXXX  a  50 %, t. j. 25,- € určila na peňažnú  pomoc poškodeným podľa osobitného zákona.

Z uvedeného teda vyplýva, že obvinená, zákonný zástupca obvinenej i poškodená súhlasili so schválením zmieru, obvinená vyhlásila, že spáchala skutok, pre ktorý je stíhaná, škodu poškodenej uhradila, ako aj  zložila na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť  spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery prokurátor považoval takýto spôsob rozhodnutia za dostačujúci, a preto zmier medzi obvinenou na jednej strane a poškodenou na strane druhej schválil a trestné stíhanie proti obv. ml. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby po tom, čo sa stane toto uznesenie vykonateľným, bolo 50% zo sumy zloženej obv. ml. XXXXX na všeobecne prospešné účely, čo činí sumu 25,- € poukázaných  XXXXX, č. účtu XXXXX a 50%, čo činí  sumu 25,- € poukázaných štátu na peňažnú pomoc poškodeným.

Poučenie: 
Proti tomuto uzneseniu sťažnosť nie je prípustná / § 215 ods. 6 Tr. por. /

JUDr. Róbert Kuka
prokurátor